שיחת קטגוריה:צבאות לא סדירים

message: יצרתי את :קטגוריה:מיליציות אני חושב שקטגוריאלית היא אמורה להיות נמוכה יותר מ:קטגוריה:צבאות לא סדירים, כי מיליציות הן משהו קטן יותר ובדרך כלל לצרכי פנים. אבל יתכן שאין לקשור ביניהן ושתי הקטגוריות צריכות לשבת יחד תחת :קטגוריה:צבא כמו שזה עכשיו. מה דעתך? ביקורת - שיחה 11:17, 21 ביולי 2015 (IDT)
replies: text: שלום,

text: למה אתה חושב שמיליציה היא משהו קטן יותר? מה ההבדל לפי דעתך בין מיליציה לצבא לא סדיר? גילגמש • שיחה 11:18, 21 ביולי 2015 (IDT)
replies: text: :צבא לא סדיר, ממלא את מקומו של צבא, במקומות בהן השלטון המרכזי איבד שליטה או אינו קיים; מבחינה מקצועית הוא גוף עם יכולות או יומרות צבאיות. מיליציה יכולה להיות יחידה משטרתית תחת שלטון קיים, במשטרים טוטליטריים זה היה מצוי מאד. כך גם השביחה הסורית שבגללה התעסקתי בזה, היא כפופה למוסדות השלטון ואין לה יכולות צבאיות ולכן לא הייתי קורא לה "צבא לא-סדיר", אבל כארגון לוחם (מיליטרי) היא בהחלט מיליציה בהגדרה. ביקורת - שיחה 11:16, 22 ביולי 2015 (IDT)
replies: text: ::אני מבין. יש לך טעות בהגדרה.

text: ::צבא סדיר הוא סוג של צבא הנשמע למשמעת צבאית מוגדרת. צבא קבע (צבא שמגויס בלי תלות בעונת לחימה) יכול להחזיק הן יחידות סדירות והן יחידות לא סדירות. היחידות הלא סדירות לא מחליפות את הצבא הסדיר, אלא באות למלא תפקידים שצבא סדיר לא מסוגל למלא. לכן, השאביחה זה סוג של צבא לא סדיר. צבא סדיר לא מסוגל למלא את התפקידים של הצבא הלא סדיר בגלל אופי המשמעת הצבאית. פריקת עול המשמעת תבטל את היתרונות האיכותיים של הצבא הסדיר. לכן, כשיש צורך במילוי תפקידים נוספים משתמשים ביחידות לא סדירות. זה נועד להטיל אימה, טרור ודברים דומים. בנוסף, בדרך כלל החיילים שמשרתים ביחידה לא סדירה באים עם אימון מהבית. כך למשל הקואזקים בצבא האימפריה הרוסית קיבלו אימון צבאי בכפר שבו הם נולדו ולא במסגרת הטירונות הרגילה. אין קשר ישיר בין צבא קבע או צבא עונתי לצבא בלתי סדיר. יתכן שבצבא קבע (למשל צבא האימפריה הרוסית) יהיו יחידות לא סדירות. הזכרת בעצמך את הצבא הסורי כדוגמה מודרנית יותר (אם כי כאן השאביחה היא יחידה לא סדירה בצבא הקבע הסורי; כאן "צבא" במובן של "כוחות מזויינים").

text: ::מיליציה לעומת זאת בהגדרתה הרגילה היא צבא לא קבוע. כלומר, צבא עונתי המגויס לעונת לחימה ספציפית. בדרך כלל מיליציה מורכבת מיחידות לא סדירות, אך יתכן ערבוב מסוים בין צבא מילציוני ליחידות קבע קטנות. כך למשל בדרך כלל במדינות שבהם אין צבא קבע יש גרעין קטן של לוחמים (בדרך כלל כמה מאות או לכל היותר כמה אלפי לוחמים) קבועים, אליהם מתווסף המון בלתי מאומן. צורת גיוס זו זולה מאוד ויעילה מאוד ומסוגלת להתמודד עם איומים בעצמה קטנה ובינונית. כמובן שאם תוקף אותך צבא גדול ומאומן הלך עליך, אבל אם לכל השכנים שלך יש גם כן צבאות עונתיים כאלה, מצבך לא רע. שימוש בצבאות מיליציוניים היה נפוץ מאוד בעת העתיקה ובימי הביניים. המדינות שיצרו צבאות קבע (למשל האימפריה הרומית) היו מסוגלות כמעט תמיד לגבור על הצבאות המיליציוניים בזכות האימון הטוב יותר של חייליהם, אף על פי ששני הצבאות השתמשו בכלי נשק דומים. למרבה הצער, הסובייטיים בין שלל פשעיהם ערבבו בין המונחים. בהשאלה משתמשים לעתים במילה "מיליציה" לתיאור חבורות של לוחמים לא סדירים אבל יש הבדל בין המונחים. בברית המועצות (ועד כמה שידוע לי גם במדינות אחרות של הגוש הקומוניסטי) מיליציה היא פשוט המילה המקומית למשטרה. במקום להשתמש במילה פוליציה (police) הם בחרו להשתמש במילה מיליציה מטעמי תעמולה. אין קשר בין מיליציה סובייטית/רוסית לצבא מיליציוני.

text: ::אני מקווה שכעת ההבדל בין צבא קבע, צבא סדיר, צבא לא סדיר וצבא מיליציוני ברורים. אני די בטוח שהדברים אמורים להיות כתובים בערך צבא ואם לא אז צריך להוסיף לשם. אעשה את זה בהזדמנות. גילגמש • שיחה 11:39, 22 ביולי 2015 (IDT)
replies: text: :::תודה על ההשקעה, אני מבין שלפי הגדרה זו, כל ה"מיליציות" ב:קטגוריה:מיליציות אמורות להופיע ב:קטגוריה:צבאות לא סדירים, ודין הקטגוריה להימחק? אשמח אם תציץ שם ותאשר. ביקורת - שיחה 11:43, 22 ביולי 2015 (IDT)
replies: text: ::::באופן עקרוני, כן. עם זאת, חשוב לזכור שפעמים רבות, כפי שציינתי, המילה "מיליציה" משמשת בהשאלה לתיאור צבא לא סדיר. כדאי לפתוח דיון איחוד מסודר. גילגמש • שיחה 12:23, 22 ביולי 2015 (IDT)
replies: text: :::::אני יצרתי את הקטגוריה אתמול, והספק עמד לפני בשעת יצירתה, אין צורך באיחוד או בדיון איחוד. אם כל הערכים מתאימים לעבור לקטגוריה הוותיקה, פשוט אעביר אותם ואמחוק את הקטגוריה שיצרתי. לא כן? ביקורת - שיחה 12:51, 22 ביולי 2015 (IDT)
replies: text: ::::::אם זה המצב, אז כן. גילגמש • שיחה 12:53, 22 ביולי 2015 (IDT)
thread_title:  מיליציות וצבאות לא סדירים